stanford-oval/wikipedia huggingface dataset:
מחזור המים
הערות שוליים

↑  R.J Forbes, Shot History of the Art of Distillation, Leiden, 1948, עמ' 13
| --- | --- |
בקרת זהויות :  NLI: 987007533737605171  GND: 4189218-5  LCCN: sh85063450  NKC: ph194817 
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
יחידות ההגנה של הנשים

| --- | --- |

סמל YPJ
 "דעי את עצמך, הגני על עצמך"
 פרטים
 מדינה:  צפון סוריה (מערב כורדיסטן)
 סוג:  חי"ר קל (מיליציה)
 אירועים ותאריכים
 תקופת הפעילות:  מרץ 2013 – הווה (כ־11 שנים)
 מלחמות:  מלחמת האזרחים בסוריה
 נתוני היחידה
 ייעוד:  הקמת אוטונומיה כורדית בסוריה
 כוח אדם:  24,000 (נכון למרץ 2017)
 פיקוד
 יחידת אם:  הכוחות הסוריים הדמוקרטיים (מ-2015)
 דרגת המפקד:  General Commander
 מפקד נוכחי:  נסרין עבדוללה
"יחידות ההגנה של הנשים" (באנגלית: Women's Defense Units, בכורדית Yekîneyên Parastina Jin או YPJ, מבוטא Yuh-Pah-Juh, ערבית وحدات حماية المرأة תעתיק Wahdat Himayat al-Mar'a) הוא ארגון צבאי כורדי-סורי של נשים בלבד שהגיעו מקבוצות לאום שונות - כורדיות, ערביות, אשוריות, צ'רקסיות וכן מתנדבות מלאומים אחרים.
YPJ הוא המקבילה הנשית של היחידות להגנת העם (כורדית Yekîneyên Parastina Gel, YPG). YPJ ו-YPG יחד הם הזרוע הצבאית של המפלגה הדמוקרטית המאוחדת בסוריה (PYD), הנוטלת חלק במלחמת האזרחים בסוריה בניסיון להגן על עצמאות כורדיסטן הסורית, ועל כן נלחמת הן במשטרו של בשאר אל-אסד המנסה לספח בחזרה את האזור והן בקבוצות המזוהות עם המדינה האסלאמית.
ככוח צבאי כפופות שתי היחידות כיום לארגון הגג הכוחות הסוריים הדמוקרטיים (SDF).
היסטוריה

הארגון צמח מתוך תנועת ההתנגדות הכורדית. הגדוד הראשון הוקם בתחילת מרץ 2013 בעיר ג'ינדריס. לאחר שבוע הוקמו שלושה גדודים נוספים.
בסוף 2014 מספר הלוחמות הוערך בין 7,000 ל-10,000 בין הגילאים 18 עד 40. עד נובמבר 2016 המספר עלה ל-20,000. במרץ 2017 המספר הוערך ב-24,000.
YPJ וארגון האח שלו, ה-YPG, חברו בלחימה כנגד קבוצות שניסו להביא את מלחמת האזרחים לתוך כורדיסטן הסורית, כגון המדינה האסלאמית. הקרב הידוע ביותר שלהם הוא בקרב ההגנה על כובאני שבו נחלו הצלחה מרשימה בשנת 2014 לאחר לחימה קשה ביותר.
הארגון פועל גם מחוץ לגבולות סוריה, ולא רק עבור האוכלוסייה הכורדית. כך למשל הציל הארגון ב-2014 בעיראק אלפי יזידים שהיו נתונים במצור של דאעש על הרי סינג'אר.
בשנת 2015 הצטרף הארגון לכוחות הסוריים הדמוקרטיים (SDF) במאבק כנגד האיום המשותף מצד ארגוני הטרור האסלאמיים הסוניים דאעש וג'בהת א-נוסרה.
לוגיסטיקה

YPJ ו-YPG גם יחד מסתמכים על קהילות מקומיות לאספקת מצרכים ומזון, בעוד שנשק וציוד רפואי הם מקבלים בעיקר מארצות הברית. במהלך המצור על כובאני ארצות הברית העבירה אליהם 24 טונות של נשק קל ותחמושת, כמו גם 10 טון של ציוד רפואי.
אידאולוגיה

YPJ תומכת באידאולוגיה של מנהיג הכורדים בטורקיה, עבדוללה אג'לאן הקורא להקמת קונפדרציה דמוקרטית לטובת הכורדים באזור. נשים המבקשות להצטרף ליחידה חייבות להשקיע לפחות חודש בתרגול טקטיקות צבאיות ובלימוד המדיניות של אג'לאן. כמו כן הן עוסקות בתורתו הפמיניסטית של אג'לאן המכונה בכורדית jineolojî, כלומר "מדע הנשים".
הארגון זכה לשבחים על ידי פמיניסטיות בהתמודדות עם נושאי מגדר בחברה מסורתית ובהגדרה מחדש את תפקידי הנשים באזור. רוז'דה פלאט, אחת מהמפקדות הבכירות בארגון, היא פמיניסטית מוצהרת, ומטרתה להוביל שינוי חברתי במזרח התיכון באמצעות שוויון בין המינים ושחרור הנשים הכורדיות והערביות מהמגבלות המוטלות עליהן בחברה המסורתית, הערבית והכורדית.
הערות שוליים

↑  "#YPJ Female Fighters Shaking #ISIL... - The Lions Of Rojava". facebook.com. נבדק ב-4 בדצמבר 2015. {{cite web}}:  (עזרה)
↑  Jan Kalan (3 במרץ 2013). "Formation the first battalion of women's protection units in western Kurdistan". {{cite web}}:  (עזרה)
↑  "The fourth female military battalion have been formed in Western Kurdistan". Western Kurdistan. 8 במרץ 2013. {{cite web}}:  (עזרה)
↑  Nordland, Rod (30 בינואר 2018). "Female Kurdish Fighter Kills Turkish Troops in Likely Suicide Bombing in Syria". {{cite web}}:  (עזרה)
↑  Istanbul, Constanze Letsch in. "US drops weapons and ammunition to help Kurdish fighters in Kobani". the Guardian. נבדק ב-31 בדצמבר 2015. {{cite news}}:  (עזרה)
↑  Argentieri, Benedetta (3 בפברואר 2015). "One group battling Islamic State has a secret weapon – female fighters". Reuters. אורכב מ-המקור ב-2019-08-22. נבדק ב-24 בנובמבר 2016. {{cite news}}:  (עזרה)
↑  Argentieri, Benedetta (30 ביולי 2015). "These female Kurdish soldiers wear their femininity with pride". Quartz (publication). נבדק ב-24 בנובמבר 2016. {{cite news}}:  (עזרה)
| --- | --- |
בקרת זהויות :  NLI: 987009828077705171  PLWABN: 9810671440705606  BIBSYS: 1560455412089  GND: 1158633351  LCCN: no2018041913  SUDOC: 197857043  VIAF: 3492159477733927990009   WorldCat (עם VIAF): 3492159477733927990009 
הלוחמת אסיא ענתר לצד לוחם כורדי במהלך המלחמה
צלפית YPJ במהלך הקרב על א-רקה
לוחמת YPJ במדים
Octopus's Garden

| --- | --- |

עטיפת גיליון השיר
 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969
 תאריך הקלטה:  26, 29 באפריל, 17–18 ביולי 1969
 מקום הקלטה:  אולפני EMI, לונדון
 סוגה:  פופ רוק, קאנטרי רוק
 שפה:  אנגלית 
 אורך:  2:48
 חברת תקליטים:  אפל רקורדס
 כתיבה:  ריצ'רד סטארקי
 לחן:  רינגו סטאר 
 הפקה:  ג'ורג' מרטין
 
"Octopus's Garden" (בתרגום חופשי: גינת התמנונים) הוא שיר של להקת הרוק הבריטית הביטלס, שנכתב והושר על ידי רינגו סטאר (בשמו האמיתי ריצ'רד סטארקי), מתוך אלבומם Abbey Road משנת 1969. ג'ורג' האריסון, שסייע לסטאר בכתיבת השיר, אמר: "'Octopus's Garden" הוא השיר של רינגו. זה רק השיר השני שרינגו כתב, והוא מקסים". הוא הוסיף כי השיר נכנס עמוק מאוד לתודעה של המאזין "כי הוא כל כך שליו. אני מניח שרינגו כותב שירים קוסמיים בימים אלה בלי לשים לב לכך". זה היה השיר האחרון שיצא על ידי הביטלס עם סטאר בשירה.
הפקה

השיר נכתב על ידי מתופף הלהקה רינגו סטאר, ולמעשה, היה זה השיר האחרון שכתב וביצע סטאר עם הביטלס. השיר הוא שיר ילדים, בו הדובר השר הוא ילד, המזמין את חברו לשחק עמו, בגן של תמנונים על קרקעית הים. השיר מבוצע כמיטב המסורת של סטאר בקולו הליצני והעליז, ומשרה תחושה מבודחת וקלילה. ג'ורג' האריסון גיטריסט הלהקה, החל לעבוד עם סטאר על השיר, כנראה מתוך הזדהות; כשם ששיריו של האריסון נדחו על ידי ג'ון לנון ופול מקרטני. ג'ורג' האריסון אמר בראיון:
"Octopus's Garden הוא שיר של רינגו. זה רק השיר השני שרינגו כתב, שתדע, והוא מלבב". הוא הוסיף כי השיר נכנס עמוק לתוך תודעתך "... כי הוא כל כך שליו. אני מניח שרינגו כותב שירים קוסמיים בימים אלה בלי להבין את זה". על פי סטאר, ההשראה לשיר הגיעה מחופשה שלקח פעם בסרדיניה, שם שוחח עם הקפטן של ספינה עליה הוא היה, והקפטן תיאר לו עובדות רבות על התמנון. השיר נכתב בשיתוף של רינגו והאריסון, והוקלט ב־26 באפריל 1969 באולפני אבי רוד. בגלל היעדרו של ג'ורג' מרטין, נרשמו הביטלס עצמם כמפיקים של השיר.
בסיקור של השיר נכתב כי "הקסם של השיר נמצא בפשטות והיעדר היומרנות שלו".
נואל גלאגר מלהקת אואזיס, ביצע גרסת כיסוי לשיר, ובוצעו לשיר גרסאות כיסוי שונות בידי זמרים ולהקות שונים. באלבום הרמיקס של הביטלס LOVE (אלבום), השיר עורבל עם כמה שירים כגון Yellow Submarine, Good Night, Helter Skelter ועוד (יחד עם מעבר של השיר Sun King בסוף).
משתתפים

לדברי קווין האולט:
רינגו סטאר - שירה, תופים, אפקטים מבעבעים
ג'ון לנון - גיטרת קצב
פול מקרטני - קולות רקע, בס, פסנתר
ג'ורג' האריסון - קולות רקע, גיטרה מובילה
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 68 |
הערות שוליים

↑  Marvin Marks, ‏Abbey Road: The Beatles In Their Own Words, באתר Music By Day, ‏23 באוגוסט 2009
↑  William J. Dowlding, ‏Beatlesongs, ‏Simon and Schuster, ‏1989, עמוד 283, ISBN 0671682296
↑  Notes on "Octopus's Garden", soundscapes
↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 4986b89e-1316-3143-ba60-173fb0bd7a03
קוגל ירושלמי

| --- | --- |

קוגל ירושלמי
 
 מאכלים
 סוג:  פשטידה, קוגל, קוגל אטריות
 מטבח:  המטבח האשכנזי, המטבח הירושלמי 
 אזור מוצא:  ישראל ישראל
 מוצא:  האימפריה העות'מאנית ירושלים, האימפריה העות'מאנית
 ממציא:  תלמידי הגאון מווילנה ביישוב הישן בירושלים
 תאריך יצירה:  המאה ה-18
 אופן הגשה:  חם
 מרכיבים עיקריים:  אטריות ביצים, מלח, סוכר, שמן, פלפל חריף
 ברכתו:  ברכת בורא מיני מזונות, ברכה אחת מעין שלוש
 
קוגל ירושלמי (בהגייה יוצאי גליציה: קיגעל ירושלמי) הוא סוג של פשטידה מאטריות, קוגל אטריות יהודי וישראלי שמקורו ביישוב הישן בירושלים. הקוגל הירושלמי נעשה לראשונה במאה ה-18. המאכל מוגש בשבתות ובחגי ישראל ומועדיו.
קוגל ירושלמי מתובל בפלפל וסוכר, לרוב, הקוגל הירושלמי מתובל בחריפות, כאשר אצל יהודי פולין מקובלת גרסה מתוקה יותר. יש מוסיפים לו צימוקים.
אטימולוגיה

המילה "קוגל" באה מהמילה הגרמנית כדור ("Kugel"). זאת ככל הנראה בשל הסיבה שהקוגל הוא תבשיל עגול. ויש טוענים שהוא שיפוץ של המלה 'כעיגול' בהגיב בניב אירופאי.
היסטוריה

ביוזמת תלמידו, רבי חיים מוולוז'ין, תלמידים רבים של הגאון מווילנה עלו לארץ ישראל, החל משנת תקס"ח (1808) ועד שנת תקע"ו (1816). העלייה כיום ידועה בשמה "עליית תלמידי הגר"א". תחילה, תלמידיו התיישבו בצפת והקימו בה את קהילת ה-"פרושים". החל משנת תקע"ו (1816) עברו חלקם והתיישבו גם בירושלים, והקימו בה מחדש את הקהילה האשכנזית.
במהלך המאה ה-18, תלמידיו של הגאון מווילנה אשר התגוררו ביישוב היהודי בירושלים, היו אלו שהמציאו את הקוגל הירושלמי, או לכל הפחות הכינו את הגרסה הראשונית של המאכל.
המתכון האמריקאי הראשון לקוגל הירושלמי, פורסם בשנת 1871 על ידי אסתר לוי, בספרה "Jewish Cookery Book".
אופן הכנה

הקוגל הירושלמי נבדל מרוב סוגי קוגל האטריות, גם של קהילות יהודיות-אשכנזיות אחרות, וזאת בשל מספר סיבות. למרות זאת, הקוגל הירושלמי נפוץ מאוד בקהילה היהודית-אשכנזית. קוגל ירושלמי נעשה באמצעות אטריות ביצה דקות, הדומות במראה שלהן לספגטי. המרכיב אשר מייחד את הקוגל הירושלמי הוא הפלפל שחור, שהשימוש בו נפוץ פחות בסוגים אחרים של קוגל איטריות. מליסה קלארק, כתבת אוכל ובעלת טור בניו יורק טיימס, תיארה את השימוש בפלפל השחור כ"מנקה-סינוס" (sinus-clearing).
תיבול הקוגל הירושלמי נעשה באמצעות רוטב שדומה לקרמל, ובו טובלים את האטריות. לאחר הטבילה, נהוג להוסיף פלפל שחור לאטריות לפני ששמים את התוצר בתבנית אפייה (נעשה שימוש בתבניות אפייה לעוגת באנט וגם בתבניות אפייה לעוגה רגילה). את התוצר מכניסים לתנור אפייה.
קוגל ירושלמי אינו מכיל בדרך כלל מוצרי חלב והוא פרווה.
ראו גם

המטבח הישראלי
המטבח היהודי
הערות שוליים

1 2 3  Nathan, Joan (2005-09-28). "Kugel Unraveled". The New York Times (באנגלית אמריקאית). ISSN 0362-4331. נבדק ב-2024-08-28.
↑  Clark, Melissa (2020-12-07). "A Kugel That's Savory and Sweet (and Crispy, Too)". The New York Times (באנגלית). ISSN 0362-4331. נבדק ב-2024-08-28.
טירמיסו

| --- | --- |

 
 מאכלים
 סוג:  קינוח הנאכל בכפית 
 מטבח:  המטבח האיטלקי 
 מוצא:  איטליה
 אופן הגשה:  אחרונה
 מרכיבים עיקריים:  בישקוטים, אספרסו, גבינת מסקרפונה, קצף ביצים, סוכר ויין מרסלה או ליקר אמרטו.
 
טירמיסו (Tiramisù, מאיטלקית "הרם אותי למעלה") הוא קינוח איטלקי מסורתי, המורכב מקרם חלבי אוורירי ובישקוטים ספוגים בקפה. הקינוח יכול להיות מוגש כעוגה גדולה או במנות אישיות בכוסות.
מקור הטירמיסו הוא מאיטליה, ישנו ויכוח האם המקור הוא באזור ונטו או פריולי-ונציה ג'וליה (שניהם מחוזות בצפון-מזרח איטליה).
הכנה

טירמיסו היא עוגת שכבות המורכבת מבישקוטים, אספרסו, גבינת מסקרפונה, קצף ביצים, סוכר ולעיתים יין מרסלה או ליקר אמרטו. נהוג להרכיב את העוגה לסירוגין מן הבישקוטים הטבולים בליקר ובקפה ומן הקרם העשוי מהביצים ומהגבינה. לאחר מכן נהוג לפזר קקאו מעל העוגה. את הקינוח מכינים ללא חימום כלל, ומרכיבים אותו בכלי בו מגישים.
המתכון המקורי של העוגה עבר אדפטציות שונות והותאם לסוגים רבים של עוגות וקינוחים אחרים. הטירמיסו הוא קינוח פופולרי במסעדות והן מגישות אותו לעיתים גם בגרסה אישית מוקטנת.
היסטוריה

רוב האזכורים הנוגעים למקור הטירמיסו מתייחסים למקור הטירמיסו באזור ונטו, בשנות ה-60 במסעדה בשם "לה בקריה" (Le Beccherie) בעיר טרוויזו בצפון איטליה. באופן ספציפי הטענה היא כי הקינוח הזה נוצר לראשונה על ידי הבעלים של מסעדה זו, שף קונדיטור בשם רוברטו לינגואטו. למרות המידע ממקורות אלו יש עדיין מחלוקת לגבי מקורו של הקינוח.
לפי מקורות היסטוריים אחדים יש לטירמיסו השפעה אפרודיזיאקית, ונהוג היה בעבר להגישו בבורדלים שונים באזור טרוויזו. ישנם מספר מקורות לפיהם הטירמיסו שהוגש לראשונה במסעדת לה בקריה נוצר על ידי קרמיננטוניו אינקונה (Carminantonio Iannaccone) ב-24 בדצמבר 1969, בקונדיטוריה שלו.
מקורות אחרים קושרים את יצירתו של הטירמיסו לקראת סוף המאה ה-17 בעיירה האיטלקית סיינה, לכבודו של הדוכס הגדול קוזימו השלישי ממדיצ'י (Cosimo III de' Medici) מהדוכסות הגדולה של טוסקנה. בכל אופן, מתכונים לקינוח בשם "טירמיסו" לא הופיעו בספרי בישול לפני שנות ה-60. מילון השפה האיטלקית: Sabatini Coletti האזכור המודפס הראשון למילה טירמיסו היה רק בשנת 1980, בעוד שמילון ובסטר טוען כי בשנת 1982 היה האזכור הראשון לקינוח טירמיסו.
ישנן גם עדויות לקיומו של קינוח טירמיסו קפוא למחצה שהוגש החל משנת 1938 במסעדה באזור פריולי-ונציה ג'וליה. ייתכן וזה גם המקור לשמו של הטירמיסו, בעוד המקור לקינוח עצמו הוא ואריאציה על קינוח מסורתי אחר, הבנוי גם הוא בצורת שכבות, זופה אינגלזה.
הטירמיסו מוזכר בספר הבישול של ג'ובאני קפניסט שראה אור בשנת 1983: Dolci del Veneto. כחלק משורה של קינוחים מסורתיים, לטירמיסו יש קווי דמיון רבים עם עוגות אחרות, כמו למשל שארלוט, קינוח שבחלק מהגרסאות שלו מבוסס על קרם בוואריה המוקף במעגל בישקוטי חיצוני ומצופה בשמנת מתוקה. כמו כן יש דמיון בינו לבין עוגת טורין (dolce Torino) המורכבת מבישקוטים הטבולים בליקרים שונים בדומה לטירמיסו, עם קרם המבוסס על חמאה, חלמונים, סוכר, חלב ושוקולד מריר. גם הקינוח Bavarese Lombarda דומה מבחינת שיטות ההכנה וחלק מהמרכיבים העיקריים (בישקוטים וחלמונים) לטירמיסו.
ההתעניינות של האמריקאים בטירמיסו התעוררה בשנת 1993, כשהגיבור בסרט נדודי שינה בסיאטל המגולם על ידי טום הנקס, שמע על זה רק כ"[...] דבר מסתורי שנשים מודרניות אוהבות".
ב-29 ביולי 2017 הטירמיסו נכנס לרשימה של משרד החקלאות, המזון ומדיניות היערנות באיטליה הכוללת את המאכלים המסורתיים של אזור פריולי-ונציה ג'וליה.
מאפיינים

הטירמיסו המקורי מבוסס על רשימת מרכיבים בסיסית: בישקוטים, חלמוני ביצים, סוכר, קפה, גבינת מסקרפונה, אבקת קקאו ולעיתים משקאות חריפים (המשמשים לטבילת הבישקוטים).
הצורה המקורית של הקינוח היא ככל הנראה עגולה, אף על פי שצורת הביסקוויטים מאפשרת שימוש נוח יחסית בתבנית מלבנית או מרובעת. לרוב הטירמיסו מורכב בתוך כלי זכוכית כלשהו, בצורה עגולה, כדי שניתן יהיה לראות גם מבחוץ את השכבות המרכיבות את הקינוח. גרסאות מודרניות של טירמיסו יכללו לעיתים גם תוספת של קצפת או קצף ביצים (או שילוב של שניהם ביחד), בשילוב עם קרם המבוסס על גבינת מסקרפונה. שינויים אלו הופכים את הטירמיסו לקצפי ועשיר יותר. טירמיסו לרוב נאכל קר. גרסה נוספת של טירמיסו מבוססת על ביצים שכן עברו חימום כלשהו על מנת לבצע סטריליזציה שלהן. במהלך השנים, הוחלפו חלק מהמרכיבים, בעיקר הקפה, מה שהביא ליצירת ואריאציות שונות על הקינוח, כמו למשל: טירמיסו עם שוקולד, אמרטו, פירות יער, לימון, תות, אננס, יוגורט, בננה, פטל, קוקוס, ואפילו בירה ("בירה-מיסו"). אף על פי שכל אלו אינם נחשבים לטירמיסו מקורי, הווריאציות האלו על המקור מאופיינות כולן על המבנה השכבתי-המסורתי של הטירמיסו; דוגמאות אלו יכולות להיות לעיתים דומות יותר לגרסאות של קינוח טרייפל.
ישנן גרסאות שונות רבות לטירמיסו, ויש קונדיטורים הנוהגים להשתמש בעוגות אחרות (למשל פנטונה), מיני עוגיות או לחמים מתוקים שונים לבסיס הקינוח במקום בישקוטים. גם תערובת הגבינה בה משתמשים להכנה יכולה להשתנות, ולעיתים משתמשים בתערובות המכילות ביצים חיות או תערובות שלא כוללות כלל ביצים.
אף על פי שהגרסה המקורית מכילה יין מרסלה, לעיתים קרובות משתמשים בתחליפים ליין זה המעורבבים בתערובת הגבינה או בקפה, כמו למשל: רום כהה, פורט, ברנדי, ליקר מאליבו, אייריש קרים, ובמיוחד ליקרים בטעם קפה כמו טיה מריה או קלואה.
ראו גם

שארלוט (קינוח)
עוגת גבינה
טרייפל
אקלר
הפועל מרמורק

הלוגו הקודם של המועדון עם סמל העיר רחובות
לוגו חגיגות השישים למועדון (2009)
הפועל מרמורק חיים רחובות היא קבוצת כדורגל ישראלית משכונת מרמורק ברחובות, המשחקת בליגה א'. מגרשה הביתי של הקבוצה, הממוקם בשכונה ומכיל כ-800 מקומות, נקרא "איצטוני", על שם נתנאל (טוני) שרעבי, שחקן העבר של הקבוצה.
היסטוריה

המועדון הוקם בשנת 1949 על ידי נתנאל מרגלית והשתתף בתחרויות לא רשמיות. בשנת 1953 התארגנו מספר שחקני הפועל רחובות בהנהגת נתנאל מרגלית, להקמת קבוצת בוגרים שהחלה להשתתף במסגרת מסודרת של ההתאחדות בליגה ג'. בתום עונת 1958/1959 העפילה הקבוצה לראשונה לליגה ב'. בתום עונת 1962/1963 העפילה הקבוצה לליגה א'.
בחודש יוני 1968 בוצע איחוד בין הפועל מרמורק לבין הפועל רחובות, והאחרונה החליטה על פירוק סופי והעברת שחקניה הבולטים למרמורק.
בתום עונת 1971-72 (בהדרכת המאמן יהודה חדד), הגיעה הפועל מרמורק למחזור האחרון לדרבי מול מכבי שעריים, בידיעה שרק ניצחון יבטיח את עלייתה לליגה הלאומית. במשחק שנערך באצטדיון קריית אליעזר בחיפה, לעיני למעלה מ-10,000 צופים. שעריים הוליכה במשחק זה 0–1, אך טוני שרעבי כבש צמד והוביל למהפך ולניצחון 2–1 ולעליה היסטורית לליגה הבכירה.
בעונת 1972-73 שיחקה הקבוצה בפעם הראשונה והיחידה בתולדותיה בליגה הלאומית, הליגה הבכירה של ישראל דאז. כעבור עונה בליגה הבכירה מרמורק נשרה לליגת המשנה, ליגה א'. בשנות השמונים שיחקה הפועל מרמורק בליגה השנייה. בתחילת שנות התשעים ירדה הקבוצה אל ליגה א', ובאמצע עשור זה נשרה לליגה ב'.
הקבוצה חזרה לליגה א' בשנת 2000, ומשם כעבור שנתיים אל הליגה הארצית (השלישית בחשיבותה). בעונת 2004/2005, מרמורק סיימה במקום השלישי בטבלת הליגה הארצית, והחמיצה את העלייה אל הליגה הלאומית. בעונת 2005/2006 הקבוצה העפילה לשמינית גמר גביע המדינה נגד הפועל כפר סבא, אך הפסידה 0–1. הקבוצה שחזרה הישג זה בשנית בעונה שלאחר-מכן, כאשר הפעם הפסידה להפועל תל אביב.
בעונת 2008/2009 ציינה הקבוצה את שנת ה-60 להיווסדה, העפילה אל הליגה הלאומית לאחר היעדרות של 22 שנים והגדילה לעשות כשזכתה לראשונה בתולדותיה בגביע הטוטו לליגה הארצית, לאחר שגברה 1–0 על הפועל אשקלון במשחק הגמר שנערך באצטדיון הברפלד בראשון לציון. הקפטן דאז אדיב שרעבי, לצד שרון מימר, הניפו את הגביע. בחלוף עונה אחת בלבד נשרה חזרה לליגה א', הליגה השלישית.
במהלך שנת 2014 זכויות הניהול של הקבוצה היו אמורות לעבור לזמר אייל גולן, ששיחק בה בעבר, ולמשקיע עו"ד אלדד פרי. לשם הקבוצה התווסף שם סבו של אייל גולן, חיים ג'מיל. אולם, קניית הקבוצה על ידי גולן ופרי לא צלחה לבסוף. בסוף שנת 2015, עזב חננאל עדני, ששימש כמנכ"ל, לאחר שנים רבות ולאחר חודשים רבים של מחאת אוהדים כנגדו בגלל תפקידו במניעת קניית הקבוצה פעמיים על ידי הזמר אייל גולן. ניהל את הקבוצה באותה עונה ליאור חופי שמונה למנכ"ל המועדון וזורי שעובי, שחקן העבר ואחד מסמלי המועדון החזיק בתפקיד יו"ר העמותה.
באמצע שנת 2015 ועד היום, הועבר ניהול העמותה לידי האחים ליאור ותמיר חופי, כאשר ליאור חופי מחזיק בתפקיד יו"ר העמותה.
בסיום עונת 2016/2017 העפילה הקבוצה לליגה הלאומית, מחזור אחד לסיום העונה, אחרי שבע שנות היעדרות. במשחק האחרון של העונה השתתף אייל גולן בתור שחקן פעיל, ואף הבקיע את השער האחרון בעונה זו. לקראת עונת 2017/2018 עברה הקבוצה לארח את משחקיה הביתיים באצטדיון העירוני ברמלה, המכיל כ-2,000 מקומות ישיבה. בעונה זו סיימה הקבוצה במקום ה-12 והצליחה להישאר בליגה הלאומית, לאחר מאבקי תחתית בפלייאוף התחתון. בעונת 2018/2019 מאבקים אלו לא צלחו ובמחזור ה-36 (אחד לפני אחרון) נקבע שהקבוצה תסיים במקום ה-15 והיא ירדה חזרה לליגה א' דרום, אחרי שתי עונות רצופות בליגה הלאומית.
מחלקת הנוער

מועדון הכדורגל הפועל מרמורק כולל בתוכו את:
הפועל מרמורק נוער לאומית דרום
הפועל מרמורק נערים א' ארצית דרום
הפועל מרמורק נערים ב' דן
הפועל מרמורק נערים ג' דן 1
בית ספר לכדורגל בהנהלת ירון גפני
שחקני עבר בולטים

טוני שרעבי
ניסים בן דוד
שמיל חנובר
יורם אורנשטיין
יואש לוי
רוני מוסקוביץ'
זורי שעובי
אלכס ברמכר
יוסי פתאל
אהוד עידן
איציק סויסה
ארז בנודיס
מאיר חייקה
אפרים פוטק
מוטי נחמני
שייע גרינברג
איציק לוי
רחמים מכחל
גולן שרעבי
שילה שרעבי
חגי שרעבי
נרי שרעבי
עופר שרעבי
ניר לוין
אופיר חיים
איציק לוי
צביקה אבידב
עמית שוורץ
פרץ פרידמן
יואל סויסה
שרון מימר
אלעד גבאי
איל גולן
רוי אלכורת
אמיר לוינגר
ירון טמיר (מטראי)
ארנון טמיר
מנחם (חומי) נדב
ערן לוי
↑  מלך שערי הקבוצה בכל הזמנים עם למעלה מ-100 שערים
תארים והישגים

גביע הטוטו לליגה הארצית:
זכייה: 2008/2009
ליגה א':
אליפות (1): 2016/2017
ראו גם

הפועל מרמורק (כדורגל נשים)
הערות שוליים

↑  קבוצת הפועל מרמורק - הפנים החדשות בליגה ב', בעיתון "דבר" 27 בספטמבר 1959
↑  קבוצות חדשות בליגה א': הפועל מרמורק, בעיתון "מעריב" 4 ביולי 1963
↑  הפועל מרמורק ורחובות התאחדו לקבוצה אחת, בעיתון "מעריב" 25 ביוני 1968
↑  מרמורק בליגה הלאומית!, בעיתון "דבר" 25 ביוני 1972
↑  מרמורק - לראשונה בליגה הלאומית!, בעיתון "מעריב" 25 ביוני 1972
↑  הבעלים החדש של הפועל מרמורק: אייל גולן, באתר nrg‏, 15 ביוני 2014
↑  רז זהבי, הנהלת מרמורק הוציאה את חנן עדני מקבוצת ה-Whatspp של המועדון, באתר "דאבל פס"‏, 18 בפברואר 2016
אליפות אוסטרליה הפתוחה

| --- | --- |

 מיקום:  מלבורן, אוסטרליה
 מועדון:  פארק הטניס של מלבורן
 משטח:  אספלט/לא מקורה
 הגרלת גברים:  128מ /128הע /64הג
 הגרלת נשים:  128מ /96הע /64הג
 פרסים כספיים:  40,000,000 A$
 אתר הטורניר
 טורנירי גראנד סלאם נוספים
 אוסטרליה אליפות אוסטרליה הפתוחה  צרפת אליפות צרפת הפתוחה  בריטניה אליפות וימבלדון  ארצות הברית אליפות ארצות הברית הפתוחה
|    טורנירי טניס מקצועני |
| --- | --- | --- |
 טורנירי גראנד סלאם אוסטרליה אוסטרליה הפתוחה  צרפת רולאן גארוס  הממלכה המאוחדת אליפות וימבלדון  ארצות הברית ארצות הברית הפתוחה
| גברים (ATP) |  | נשים (WTA) |
| סבב ה-ATP גמר ה-ATP  מאסטרס 1000  סדרת 500  סדרת 250  דירוג ה-ATP  סבב ה-ATP צ'לנג'ר סדרת 125  טורנירי ITF  הסבב העולמי  גביע דייוויס  אולימפיאדה |  | סבב ה-WTA גמר ה-WTA  WTA 1000  WTA 500  WTA 250  דירוג ה-WTA  סבב ה-WTA צ'לנג'ר WTA 125  טורנירי ITF  הסבב העולמי  גביע בילי ג'ין קינג  אולימפיאדה |
האצטדיון המרכזי על שם רוד לייבר נראה ברקע
אליפות אוסטרליה הפתוחה היא אחד מארבעת טורנירי הגראנד סלאם, שהם התחרויות החשובות ביותר בענף הטניס. האליפות מתקיימת במקומה הנוכחי, "מלבורן פארק" בעיר מלבורן שבאוסטרליה מאז 1980. עד 2007 נערכה האליפות על מגרשים קשים מסוג Rebound Ace, ב-2008 הוחלף סוג המשטח ל-Plexicusion וב-2020 הוחלף ל-GreenSet. האליפות מתקיימת בחצי השני של חודש ינואר (ולעיתים בתחילת פברואר). קודם לכן היא התקיימה על מגרשי דשא במועדון "קויונג". האליפות הראשונה נערכה בשנת 1905, ומשנת 1968 היא "נפתחה" לשחקנים מקצוענים.
מועד ומיקום התחרות

עד שנת 1972, מיקום התחרות השתנה מדי שנה ונערך במספר ערים שונות ברחבי אוסטרליה. בין הערים המארחות היו מלבורן, סידני, בריזביין, פרת', אדלייד, קרייסטצ'רץ' (שבניו זילנד) והסטינג. תאריך ההתחלה של הטורניר השתנה אף הוא משנה לשנה והיה תלוי במזג האוויר בעיר המארחת. כך, לדוגמה, בשנת 1923 התקיים הטורניר בחודש אוגוסט מכיוון שנערך בעיר בריזביין, הידועה בחום ובלחות הרבה ששוררת בה בחודשי הקיץ (ינואר הוא חודש קיצי באוסטרליה).
החל משנת 1972 הוחלט שהטורניר יתקיים במקום קבוע, ומלבורן נבחרה לעיר המארחת. מאז ועד שנת 1985 התקיים הטורניר בתאריכים משתנים בחודשים דצמבר וינואר. עד שנת 1977 הטורניר נערך בעיקר בחודש דצמבר, אך בשנה זו הוחלט להזיז את הטורניר כמה ימים קדימה ובשנה זו התקיימו שני טורנירים. המועד החדש לא צלח (ככל הנראה עקב היענות נמוכה של שחקנים מהדרג הגבוה להגיע לאליפות) ובשנים 1982–1985 הטורניר חל באמצע דצמבר. אולם בשנת 1986 הוחלט להזיז את הטורניר שוב, הפעם לאמצע ינואר וכך, כלל לא התקיים טורניר בשנת 1986, שכן במקום הטורניר של סוף 1986, נערך הטורניר בתחילת 1987. מאז ועד היום הטורניר נערך תמיד באמצע ינואר – מתחיל ביום ב' השלישי של חודש ינואר ומסתיים ביום ראשון כעבור כשבועיים (לא כולל טורניר המוקדמות).
האצטדיון המרכזי של הטורניר נקרא על שמו של רוד לייבר, מגדולי הטניסאים בהיסטוריה. עד לשנת 2009 היה זה האצטדיון היחיד בטורנירי הגראנד סלאם המאפשר לשחק כאשר יורד גשם, אך בשנת 2009 נבנה הגג החדש באצטדיון המרכזי בווימבלדון וכעת גם שם ניתן לשחק לאורך שעות הלילה ובמקרה של גשם, הגג נסגר.
האצטדיון שהושלם ב-1988 מכיל 15,000 מקומות. באליפות אוסטרליה, כמו באליפות ארצות הברית הפתוחה (אך בניגוד לטורניר וימבלדון ואליפות צרפת הפתוחה), מתקיימים משחקים בשעות החשכה לאור זרקורים, ובשנת 2005 נקבע תקדים בטורנירי הגרנד סלאם, כאשר משחק הגמר לגברים נערך בשעות הערב.
בתחרויות הראשיות ליחידים וליחידות משתתפים 128 שחקנים ושחקניות, והזוכה בטורניר צריך לנצח ב-7 משחקים: הטוב מ-5 מערכות אצל הגברים, או הטובה מ-3 מערכות אצל הנשים. כמו כן מתקיימות תחרויות לזוגות גברים, זוגות נשים וזוגות מעורבים, וכן תחרויות לנוער, לוותיקים ולנכים.
טניסאיות וטניסאים ישראלים באליפות אוסטרליה

בשנת 2007 הגיעה שחר פאר לשלב רבע הגמר, שבו הפסידה ב-3 מערכות והייתה רחוקה משחקון אחד מעלייה לחצי גמר, לסרינה ויליאמס מארצות הברית שזכתה באליפות. בשנת 2008 זכו בפעם הראשונה זוג ישראלים, אנדי רם ויוני ארליך, באליפות אוסטרליה הפתוחה בקטגוריית זוגות גברים. אותה שנה, פאר וויקטוריה אזרנקה מבלארוס הגיעו לשלב הגמר בקטגוריית זוגות נשים, שבו הפסידו לאחיות בונדרנקו מאוקראינה.
שיאני הזכיות ליחידים

(בעידן החדש שלאחר 1969 בלבד):